proxectonos/corpus_dominio_legal_administrativo_tmp huggingface dataset:
PREZO PÚBLICO EIM ABRIL 2022
ADMINISTRACIÓN LOCAL — Municipal — Estrada, A (Recadación, 12/04/2022)

Mediante o Decreto da Alcaldía núm 443/2022, do 04 de abril de 2022, aprobouse a liquidación correspondente ao Prezo público polo servizo de gardería municipal de ABRIL DE 2022 cun importe de: 4.946,73 € e un total de 99 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 04/04/22 ao 04/06/2022, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente á marxe O alcalde
DELEGACIÓN DO ALCALDE PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 05/08/2022)

ASUNTO: Delegación especial para a celebración de MATRIMONIO CIVIL de Bruno Jesus O'sullivan Gallarte e Paula Concepcion Fartan Lamy. ANTECEDENTES: Vista a solicitude de Bruno Jesus O'sullivan Gallarte e Modesto Jesus Ilarion Ousrout Queipo de data 27/07/2022, con número de rexistro de entrada no Concello 2022-E-RC-4071, expoñendo que desexan contraer matrimonio neste municipio o día 3 de agosto deste ano ás 20:00 horas no municipio do Grove, así como que o dito acto sexa oficiado polo concelleiro D. Jose Antonio Otero González. Tendo en conta o establecido na Lei 35/1994, do 23 de decembro de modificación do Código Civil en materia de autorización do matrimonio civil polos alcaldes, que modifica, entre outros, o artigo 51.2, establecendo que poderán autorizar o matrimonio o xuíz encargado do Rexistro Civil e o alcalde do municipio onde se celebre o matrimonio ou concelleiro en quen este delegue. Tendo en conta o establecido nos artigos 21.3 e 23.4 da Lei 7/1985, do 2 de abril, reguladora das Bases de Réxime Local e demais disposicións concordantes e xeral aplicación. Visto o disposto no artigo 43 do RD 2568/1986, do 28 de novembro (ROF), esta alcaldía pode efectuar delegación especial en favor de calquera dos concelleiros/as da Corporación Municipal referente a un asunto determinado. No uso das facultades que me veñen conferidas pola normativa vixente en materia de réxime local, RESOLVO: PRIMEIRO.- Delegar no concelleiro D. Jose Antonio Otero González, todas as facultades que o ordenamento xurídico atribúe á Alcaldía en relación á celebración da voda civil entre Bruno Jesus O'sullivan Gallarte e Paula Concepcion Fartan Lamy, que terá lugar o 3 de agosto de 2022, ás 20:00 h., no termo municipal do Grove. SEGUNDO.- A presente resolución terá efectos dende o momento da súa sinatura, sen prexuízo da súa publicación no BOPPO. TERCEIRO.- Notificar esta resolución aos interesados e ao concelleiro para o seu coñecemento aos efectos oportunos. CUARTO.- Dar conta ao Concello Pleno na primeira sesión ordinaria que este celebre. Mándao e asínao o alcalde, Jose A. Cacabelos Rico, no Grove, na data indicada na marxe, do que como secretario da corporación dou fe aos efectos do disposto no artigo 3.2 e) do Real Decreto 128/2018, de 16 de marzo. Documento asinado electrónicamente.
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DO SERVIZO DE RECOLLIDA DE LIXO ANO 2022
ADMINISTRACIÓN LOCAL — Municipal — Guarda, A (Recadación, 13/04/2022)

A Presidencia des ta Corporación, mediante resolución núm.2022-0559, 7 de abril de 2022, aprobou o padrón da taxa pola prestación do servizo de recollida de lixo correspondente ó exercicio tributario 2022 do Concello de A Guarda. A dita resolución é definitiva en vía administrativa. O padrón fiscal exporase ó público na tesourería municipal e na oficina de xestión tributaria do concello durante o prazo de duración do período voluntario de cobranza para que os interesados poidan examinalo. Este anuncio ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza taxa pola prestación do servizo de recollida de lixo do Concello de A Guarda correspondente ó exercicio tributario 2022, será do día 15 de abril ó día 30 de xuño de 2022, ámbalas dúas datas inclusive. A data de cargo en conta dos recibos domiciliados será o día 5 de xuño de 2022. O imposto deberá satisf acerse a través das seguintes entidades bancarias: ABANCA BANCO SANTANDER BBVA BANCO SABADELL CAIXABANK O vencemento do período voluntario de cobranza sen ter sido satisfeita a débeda determinará o comezo do procedemento de constrinximento coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Antonio Lomba Baz. Documento asinado dixitalmente á marxe.
EXTRACTO DE ACORDOS ADOPTADOS POLO PLENO DO CONCELLO DE 20.06.2022
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/06/2022)

De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día. ASUNTO RESULTADO 1. Aprobación do borrador da acta da sesión ordinaria de 26.05.2022 (46VUTBAJGLAH48FC). Aprobado 2. Validación do gasto para o aboamento de facturas sen previa tramitación.2022/FACTGRTRAM/000206. Aprobado 3. Proposición do grupo municipal do Partido Popular relativa á ampliación do programa “Noites Abertas”. 2022/INIPLENO/000017. Rexeitada 4. Proposición do grupo municipal do Partido Popular relativa a mellora e progresión do casco histórico da cidade.2022/INIPLENO/000018. Rexeitada 5. Coñecemento de resolucións e decretos.2022/RESMENSUAL/0000006. Toma de coñecemento 6. Dación de conta da ampliación da delegación de competencias efectuada pola Xunta de Goberno Local na sesión de 15.06.2019 na concelleira de goberno María Carmen Da Silva Méndez.2022/DELEGXGL/000001. Toma de coñecemento Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). Pontevedra, na data da sinatura electrónica.
APROBACIÓN INICIAL DO ORZAMENTO DO CONCELLO DE SILLEDA PARA O EXERCICIO 2022.
ADMINISTRACIÓN LOCAL — Municipal — Silleda (Presupostos e cadros de persoal, 18/02/2022)

Aprobado inicialmente polo Pleno do Concello, en sesión celebrada en data 10 de febreiro do 2022, o Orzamento Xeral para o exercicio económico do dous mil vinte dous (2022), así como o cadro de persoal, en cumprimento do disposto no artigo 169.1 do RDL 2/2004, Texto Refundido Lei Facendas Locais, exponse ó público na Secretaría deste Concello, polo prazo de 15 días hábiles, a contar dende o seguinte o da inserción deste Edito no B. O. P., a fin de que durante o mesmo poidan formularse reclamacións ou alegacións. Silleda, na data da sinatura electrónica O Alcalde Manuel Cuíña Fernández
APROBACIÓN INICIAL DA ORDENANZA REGULADORA DO USO E FUNCIONAMENTO DAS INSTALACIÓNS DEPORTIVAS DE A ENTIDADE LOCAL MENOR DE PAZOS DE REIS
ADMINISTRACIÓN LOCAL — Municipal — Entidade Local Menor de Pazos de Reis (Tui) (Ordenanzas e Regulamentos, 14/11/2022)

Aprobada inicialmente a Ordenanza municipal reguladora do uso e funcionamento das instalacións deportivas da Entidade Local Menor de Pazos de Reis, por acordo da Xunta Veciñal de data 24 de outubro do 2022, de conformidade cos artigos 49 e 70.2 da Lei 7/1985, do 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días naturais, a contar desde día seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará ao dispor dos interesados na sede electrónica deste Entidade (https://pazosdereis.sedelectronica. gal/) No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. O Presidente Documento asinado dixitalmente ao marxe
APROBACIÓN DEFINITIVA DO EXPEDIENTE DE MODIFICACIÓN DE CRÉDITO NA MODALIDADE DE TRANSFERENCIA DE CRÉDITO ENTRE APLICACIÓNS DE DISTINTA ÁREA DE GASTO, EXPEDIENTE TC 5/2022
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 05/12/2022)

Aprobación definitiva do expediente de modificación de crédito na modalidade de transferencia de crédito entre aplicacións de distinta área de gasto, expediente TC 5/2022 O Pleno do Concello de Cerdedo-Cotobade (Pontevedra), en sesión extraordinaria urxente de data de 2 de novembro de 2022, acordou aprobar inicialmente o expediente de modificacións de crédito na modalidade de transferencia de crédito entre aplicacións de distinta área de gasto, expediente TC 5/2022 por un importe total de 77.078,77€. O dito expediente estivo sometido ao trámite de información pública polo prazo de quince días hábiles, sen que durante este se presentasen alegacións ou suxestións, polo que se entende definitivamente adoptado o devandito acordo, ata este momento provisional. As partidas económicas afectadas queda, en consecuencia, do seguinte xeito: En Cerdedo-Cotobade (Pontevedra), novembro de 2022.—O Alcalde, Jorge Cubela López.
APROBACIÓN DA ESTABILIZACIÓN DA OFERTA DE EMPREGO PúBLICO ANO 2022
ADMINISTRACIÓN LOCAL — Municipal — Bueu (Oferta de emprego público, 31/05/2022)

Expediente 1246/2022 Código SIA 1428772 Procedemento Planificación e Ordenación de Persoal Asunto ESTABILIZACION EMPREGO OPE 2022 LEI 20/2021 Unidade Xestora 320 Unidade de RRHH e Promoción Económica Documento Anuncio Trámite Publicación da estabilización emprego público OPE ano 2022. Mediante resolución da alcaldía núm.2022-0727, de data 25 de maio do 2022, aprobouse a Oferta de Emprego Público 2022 de estabilización do emprego temporal do Concello de Bueu, ao abeiro da Lei 20/2021, do 28 de decembro, de medidas urxentes para a redución da temporalidade no emprego público, e detectado erro material procedese a solventalo na resolución da alcadía núm 2022-0734, de data 25 de maio de 2022 rectificativa da anterior coa inclusión das seguintes prazas: En cumprimento do establecido no artigo 91 da Lei 7/1985, de 2 de abril, reguladora das bases de réxime local, o art.70.2 do Real Decreto lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público e artigo 48.4 da Lei 2/2015, do 29 de abril, de Emprego Público de Galicia, publícase a Oferta de emprego público de estabilización do emprego temporal do Concello de Bueu. Contra a presente resolución, que pon fin á vía administrativa, pode interporse recurso alternativamente ou recurso potestativo de reposición ante a alcaldía deste concello no prazo dun mes a contar dende o día seguinte ó da súa publicación, ó abeiro do establecido nos artigos 123 e 124 da Lei 39/2015, do 1 de Outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa publicación, consonte ó disposto nos artigos 8.1 e 46.1 da Lei 29/1998, de 13 de Xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124.2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46.1) e 4) da Lei 29/1998, Reguladora da Xurisdición Contencioso-Administrativa. Non obstante, tamén se poderá interpoñer calquera outro recurso que as persoas interesadas estimen procedente conforme a Dereito. DOCUMENTO ASINADO ELECTRONICAMENTE Á MARXE
REAPERTURA DA CONVOCATORIA DO PROCESO SELECTIVO DE LISTAS DE SUBSTITUCIÓN, CATEGORÍA AUXILIAR ADMINISTRATIVO
ADMINISTRACIÓN LOCAL — Municipal — Ponteareas (Persoal, oposicións, 10/03/2022)

Con data 17 de febreiro de 2022 aprobouse mediante Decreto núm.2022-0313, a reapertura da convocatoria para presentar instancias no prazo de 20 días hábiles a partir do día seguinte á data de publicación deste anuncio no Boletín Oficial da Provincia, co fin da confección dunha nova listaxe de reserva para para nomeamentos como funcionarios interinos e contratacións laborais temporais na categoría de Auxiliar Administrativo no Concello de Ponteareas, segundo o establecido na Disposición Adicional Segunda das Bases Específicas aprobadas por Decreto 2018-1116 de 03/05/2018. As bases están publicadas íntegras no taboleiro electrónico do Concello de Ponteareas e na páxina web www.ponteareas. gal, apartado de Oferta de Emprego Público. Ponteareas, documento asinado electronicamente. A Alcaldesa Mª Cristina Fernández Davila.
DELEGACIÓN CELEBRACIÓN MATRIMONIO CIVIL EXPTE 266/2022
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 23/08/2022)

Faise pública a Resolución da Alcaldía que se transcribe: Vista a comunicación do Xulgado de Paz de Soutomaior, na que achega os datos dos contraentes para a celebración do matrimonio civil segundo expediente tramitado no Rexistro Civil de Vigo rexistrado baixo o número 2296/2021. Visto que achega á comunicación toda a documentación necesaria para que a Alcaldía autorice e celebre o matrimonio civil entre os interesados, os cales solicitaron ante o Rexistro Civil que o casamento se celebrara pola Alcaldía do Concello de Soutomaior. Examinada a documentación que a acompaña, en virtude dos artigos 58.1 da Lei 20/2011, de 21 de xullo, de Rexistro Civil e 51 do Código Civil, nos que se establecen a celebración do matrimonio por este Alcalde PRIMEIRO. Autorizar a celebración do matrimonio civil entre: SEGUNDO. Fixar a celebración do matrimonio para o día 28 de agosto de 2022, ás 13:00 horas en Salón de vodas do Castelo de Soutomaior, desta localidade, tal como solicitaran os mesmos. TERCEIRO.-Notificar aos interesados a autorización de matrimonio e o día e hora en que se vai a celebrar o matrimonio civil. CUARTO. Delegar en favor de Cristina González Piedras, Concelleira deste Concello, o exercicio da competencia correspondente á autorización do acto de celebración do matrimonio civil entre os contraentes. QUINTO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. Soutomaior, 19 de agosto de 2022 O ALCALDE ACCIDENTAL RAMÓN ÁNGEL FERNÁNDEZ GARRIDO
CONVOCATORIA DE PROCESO SELECTIVO DUN SOCORRISTA PARA PISCINAS MUNICIPAIS, ANO 2022
ADMINISTRACIÓN LOCAL — Municipal — Forcarei (Persoal, oposicións, 07/06/2022)

Por Resolución de Alcaldía número 2022-0333 de data 01/06/2022, aprobáronse as bases para a contratación como persoal laboral temporal de persoal para o servizo de vixilancia de instalacións deportivas (socorrista para piscinas municipais). O prazo de presentación de solicitudes é de 5 días hábiles contados dende o día seguinte ao da publicación do presente anuncio no Boletín Oficial da Provincia de Pontevedra. As bases e demais documentación pódense consultar no Taboleiro de Anuncios do Concello e na Sede Electrónica Municipal, con acceso a través da dirección electrónica: https://forcarei.sedelectronica. gal/ DOCUMENTO ASINADO DIXITALMENTE SEGUNDO OS DATOS QUE FIGURAN NA MARXE
APROBACIÓN INICIAL DO ORZAMENTO 2022
ADMINISTRACIÓN LOCAL — Municipal — Moaña (Presupostos e cadros de persoal, 07/04/2022)

Aprobado inicialmente polo Pleno do Concello de Moaña en sesión ordinaria celebrada o día 31 de marzo de 2022, o Orzamento Xeral deste Concello e do Patronato Municipal Beiramar para o ano 2022, as Bases de Execución e o Cadro de Persoal, en cumprimento do establecido no artigo 169 do Real Decreto Lexislativo 2/2004 polo que se aproba o Texto Refundido da Lei Reguladora de Facendas Locais e no artigo 20 do Real decreto 500/1990, de 20 de abril, os devanditos documentos expóñense ao público durante o período de 15 días hábiles, contados dende o día seguinte ao da publicación deste Edicto no Boletín Oficial da Provincia. Contra a devandita aprobación inicial poderán os interesados interpoñer reclamacións ante o Pleno do Concello durante o transcurso da referida exposición, de acordo cos supostos taxados no artigo 170 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais e 22 do Real decreto 500/1990, de 20 de marzo. No suposto de non se presentar reclamacións durante dito prazo, o orzamento xeral considerarase definitivamente aprobado. DOCUMENTO ASINADO DIXITALMENTE NA MARXE
EXPOSICIÓN PÚBLICA MATRÍCULA IMPUESTO DE ACTIVIDADES ECONÓMICAS ANO 2022
ADMINISTRACIÓN LOCAL — Municipal — Vigo (Outros documentos, notificacións e informacións públicas, 01/06/2022)

Consulta: A través do correo electrónico ofi. iae@vigo. org, mediante solicitude electrónica en www.vigo.org e/ou no teléfono de atención 010 Prazo: 15 días naturais a partir da publicación deste anuncio. Os interesados poderán consultala e contra o acto de inclusión ou exclusión do censo ou de variación dos datos contidos no mesmo poderá interpoñerse recurso de reposición potestativo perante a Administración Tributaria do Estado que dita o acto, no prazo dun mes a contar desde o día inmediato seguinte ao do término do período de exposición pública, ou reclamación ante o Tribunal Económico-Administrativo Rexional no mesmo prazo, sen que poidan interpoñerse simultaneamente ambos recursos, conforme ao previsto nos artigos 91 do Texto refundido da Lei reguladora das facendas locais, aprobado polo Real decreto lexislativo 2/2004, de 5 de marzo, e os artigos 4 e 15 do mencionado Real decreto 243/1995, de 17 de febreiro e nos artigos 222 e seguintes da Lei 58/2003, de 17 de decembro, xeral tributaria e a súa normativa de desenvolvemento. O ALCALDE P. D. Vigo, Asina dixitalmente: O Concelleiro Delegado de Orzamentos e Facenda
APROBACIÓN DEFINITIVA EXPEDIENTE MODIFICACIÓN DE CRÉDITO 2/2022, PRIMEIRA BAIXO A MODALIDADE DE TRANSFERENCIA DE CRÉDITO ENTRE DISTINTAS ÁREAS DE GASTO.
ADMINISTRACIÓN LOCAL — Municipal — Dozón (Presupostos e cadros de persoal, 13/04/2022)

En cumprimento do artigo 169.1, por remisión do 177.4 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non haberse presentado alegacións durante o prazo de exposición ao público, queda automaticamente elevado a definitivo o acordo de Pleno adoptado en sesión ordinaria de data 14 de marzo de 2022, sobre o expediente de modificación de créditos n.º 2/2022, primeiro baixo a modalidade de transferencia de crédito de distintas áreas de gasto por importe de 27.065,83 euros, como segue a continuación: Contra o presente acordo, en virtude do que se dispón no artigo 113 da Lei 7/1985, do 2 de abril, Reguladora das Bases do Réxime Local, os interesados poderán interpor directamente recurso contencioso-administrativo na forma e prazos establecidos nos artigos 25 a 43 da Lei 29/1998, do 13 de xullo, Reguladora da devandita Xurisdición. Sen prexuízo diso, a tenor do que se establece no artigo 113.3 da Lei 7/1985, a interposición do devandito recurso non suspenderá por si só a efectividade do acto ou Acordo impugnado. En Dozón, na data da sinatura electrónica á marxe O Alcalde-Presidente Adolfo Campos Vázquez
EXPOSICIÓN PÚBLICA E PERÍODO VOLUNTARIO DE COBRANZA DA LISTA COBRATORIA DO PREZO PÚBLICO POLA REALIZACIÓN DA ACTIVIDADE DE PILATES DURANTE O MES DE XANEIRO DE 2022
ADMINISTRACIÓN LOCAL — Municipal — Guarda, A (Recadación, 10/02/2022)

A Presidencia desta Corporación, mediante resolución núm.2022-0104, 2 de febreiro de 2022 aprobou a lista cobratoria do prezo público pola realización da actividade de pilates correspondente ó mes de xaneiro do exercicio tributario 2022 do Concello de A Guarda. A dita resolución é definitiva en vía administrativa. O lista cobratoria exporase ó público na tesourería municipal durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós obrigados o pago afectados que o período voluntario de cobranza do prezo público pola realización da actividade de pilates do Concello de A Guarda correspondente ó mes de xaneiro do exercicio tributario 2022, será do día 10 de febreiro ó día 11 de abril de 2022, ámbalas dúas datas inclusive. A data de cargo en conta dos recibos domiciliados será o día 20 de febreiro de 2022. O prezo público deberá satisfacerse a través das seguintes entidades bancarias: ABANCA BBVA BANCO SANTANDER BANCO SABADELL CAIXABANK O Alcalde, Antonio Lomba Baz Documento asinado dixitalmente á marxe
APROBACIÓN INICIAL ORGANIGRAMA E RPT DO CONCELLO
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 12/04/2022)

O Pleno da Corporación Municipal en sesión celebrada o día 31 de marzo de 2022, aprobou inicialmente o organigrama e relación de postos de traballo (RPT) do Concello de Vilagarcía de Arousa. Con tal motivo, expónse ao público a documentación que compón a RPT polo prazo de 20 días hábiles na sede electrónica municipal (httpp://sede. vilagarcia. gal) no apartado de RRHH- Emprego/ 3) Outros. Coa finalidade de que sexa examinada e poidan presentarse en relación coa mesma, as reclamacións, suxestións ou alegacións que se consideren oportunos. Vilagarcía de Arousa, a 1 de abril de 2022 O Alcalde-Presidente Alberto Varela Paz Sinatura dixilitalizada
APROBACIÓN DEFINITIVA DO EXPEDIENTE Nº 01/CF/2022
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 17/02/2022)

Aprobado inicialmente polo Pleno da Corporación, en sesión ordinaria celebrada o día 13 de xaneiro 2022, o expediente Nº 01/CF/2022 de cambio de finalidade do financiamento afectado por importe de 1.011.787,94 €, procedente de operacións de préstamo concertadas nos exercicios 2016, 2018, 2019, 2020 e 2021; así como o expediente de modificación de crédito por crédito extraordinario Nº 01/CE/2022 por importe de 454.314,12 €, financiado con baixas de créditos de gastos doutras aplicacións do orzamento vixente e con maiores ingresos; así como o expediente Nº 01/SC/2022 por importe de 557.473,82 €, para atender os gastos derivados dos seguintes proxectos de gasto: Transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia, tal e como establece a base 10ª das BEO 2021. Contra a aprobación definitiva, poderán os interesados interpoñer, se así o estiman, recurso contencioso-administrativo, que non suspenderá por si só a obrigación e efectividade do expediente, ó amparo do que preceptúa o apartado 3º do artigo 171 do citado Real Decreto Lexislativo. Vilagarcía de Arousa, na data da sinatura electrónica O ALCALDE Asdo: Alberto Varela Paz Sinatura dixitalizada
INFORMACIÓN PÚBLICA APROBACIÓN INICIAL ORDENANZA MUNICIPAL REGULADORA DO PRÉSTAMO DE BIOTRITURADORAS A PARTICULARES PARA A XESTIÓN DA BIOMASA DOMICILIARIA (EXPEDIENTE.6765/2021)
ADMINISTRACIÓN LOCAL — Municipal — Redondela (Ordenanzas e Regulamentos, 08/07/2022)

O Concello Pleno de Redondela, en sesión ordinaria celebrada o día 29/06/2022 aprobou inicialmente a ORDENANZA MUNICIPAL REGULADORA DO PRÉSTAMO DE BIOTRITURADORAS A PARTICULARES PARA A XESTIÓN DA BIOMASA DOMICILIARIA. Sométese dita ordenanza a información pública e audiencia dos interesados mediante publicación de anuncio no Boletín Oficial da Provincia de Pontevedra e taboleiro electrónico de anuncios do concello, por un prazo de trinta días hábiles contados a partir do día seguinte á publicación deste anuncio no Boletín Oficial da Provincia de Pontevedra. Dentro do prazo citado os interesados e as interesadas poderán examinar o expediente administrativo e presentar, por escrito, as reclamacións que estimen oportunas. De non presentarse reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Esta Ordenanza entrará en vigor, unha vez aprobada definitivamente, e publicado integramente o seu texto no Boletín Oficial da Provincia, unha vez transcorrido o prazo ao cal se refire o art.65.2 en relación con o 70.2 de a Lei 7/1985, Reguladora das Bases do Réxime Local A Alcaldesa de Redondela, Venerando Mckee Givica Documento asinado electronicamente á marxe.
EXPOSICIÓN PÚBLICA DA CONTA XERAL 2021
ADMINISTRACIÓN LOCAL — Municipal — Ponteareas (Presupostos e cadros de persoal, 08/07/2022)

Expediente núm.: 4048 /2021 Asunto: Conta Xeral correspondente ao exercicio económico do ano 2021. En cumprimento do disposto no artigo 212 do Real Decreto lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais. Formada e rendida a Conta Xeral do Concello de Ponteareas correspondente ao exercicio 2021, e informada pola Comisión Especial de Contas e Facenda o 1 de xullo de 2022, exponse ao público, xunto co informe da Comisión Especial de Contas e Facenda, no departamento de Intervención Municipal, durante o prazo de 15 días hábiles, que contaranse a partires do día seguinte ao da publicación do Boletín oficial da Provincia de Pontevedra, na paxina web e no Taboleiro de Edictos do Concello. Durante o antedito prazo e os oito días seguintes, os interesados poderán presentar as reclamacións que estimen oportunas A Alcaldesa. Raquel Ines Sancho Garcia de la Reina. DOCUMENTO FIRMADO ELECTRÓNICAMENTE
COBRO DO SAF, SETEMBRO 2022
ADMINISTRACIÓN LOCAL — Municipal — Illa de Arousa, A (Recadación, 24/10/2022)

Mediante Resolucións da Alcaldía 2022-0627 e 2022-0628, aprobáronse as liquidacións da taxa polo servizo de axuda no fogar correspondente ao mes de setembro do exercicio 2022, por un total de 4.291,17 € Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: — Reposición, perante a Alcaldía deste concello, no prazo de un mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. — Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. — Calquera outro recurso que as persoas interesadas consideraren oportuno. Prazo de ingreso: o período voluntario de cobranza do tributo indicado, será do día 01/11/2022 ao 02/01/2023, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
PADRÓN DA TAXA IAE 2022
ADMINISTRACIÓN LOCAL — Municipal — Ribadumia (Recadación, 15/09/2022)

Aprobado por resolución da Alcaldía de data 01 de setembro de 2022, o padrón do Imposto sobre Actividades Económicas (IAE) correspondente ao exercicio 2022, estará a disposición do público nas oficinas municipais, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Durante o devandito prazo os interesados/as poderán examinalo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en período voluntario do Imposto sobre Actividades Económicas (IAE) correspondente ao ano 2022 será o comprendido entre o 15 de setembro e o 20 de novembro do 2022, ambos inclusive, no horario de caixa de cada entidade bancaria colaboradora. Para os recibos domiciliados a data de cargo en conta será o día 10 de novembro de 2022. O Imposto deberá pagarse a través das seguintes entidades colaboradoras ABANCA, BANCO SABADELL E BANCO SANTANDER. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. O alcalde – presidente. D. Edwin Tejuelo Quesada
AMPLIACIÓN DO TECOR SAN VERÍSIMO CON TERREOS DE MONTE CAEIRO, PARROQUIA ARCOS DE FURCOS, CONCELLO DE CUNTIS
XUNTA DE GALICIA — CONSELLERÍA DE MEDIO AMBIENTE, TERRITORIO E VIVENDA — Xefatura Territorial de Pontevedra (Outros documentos, notificacións e informacións públicas, 10/05/2022)

Carmen America Guerroum Ghafar con DNI XXXXXXXXX, como presidente da Sociedade de Caza San Verísimo, solicita á Xefatura Territorial da Consellería de Medio Ambiente, Territorio e Vivenda de Pontevedra a ampliación do Tecor San Verísimo, matrícula PO-10.153, cos terreos do Monte Caeiro pertencente á Parroquia de Arcos de Furcos, no concello de Cuntis, consonte ao artigo 16 da Lei 13/2013 de Caza de Galicia (DOG núm.4, do 08/01/2014). Polo presente Edicto faise público que o expediente está a disposición de todos aqueles que puidesen ter interese nel, na Xefatura Territorial da Consellería de Medio Ambiente, Territorio e Vivenda, SERVIZO DE PATRIMONIO NATURAL – na Avda. María Victoria Moreno núm.43-2º andar, en Pontevedra, durante o prazo de UN MES, contado a partir da data de publicación deste edicto, para que poidan formular as alegacións que estimen oportunas. Pontevedra, O xefe territorial, Sinatura electrónica
APROBACIÓN INICIAL ORZAMENTO 2022
ADMINISTRACIÓN LOCAL — Municipal — Cuntis (Presupostos e cadros de persoal, 08/02/2022)

Aprobado inicialmente polo Pleno do Concello, na sesión ordinaria do día 03-02-2022, o orzamento municipal, bases de execución, e o cadro de persoal funcionario e laboral para o exercicio económico de 2022, de acordo co previsto no artigo 169 do texto refundido da Lei reguladora das facendas locais, aprobado polo Real Decreto Lexislativo 2/2004, do 5 de marzo, e no artigo 20 do Real Decreto 500//1990, do 20 de abril, exponse ao público o expediente e a documentación preceptiva na secretaría deste concello, por prazo de quince días hábiles, contados a partir do seguinte ao da publicación do presente edicto no boletín oficial da provincia, co fin de que durante o mesmo poidan formularse as reclamacións e alegacións que se consideren oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. De conformidade co acordo adoptado, o orzamento considerarase definitivamente aprobado, se durante o citado prazo non se presentan reclamacións. Cuntis, 7 de febreiro de 2022 O ALCALDE Manuel Campos Velay DOCUMENTO ASINADO ELECTRONICAMENTE
APROBACIÓN DEFINITIVA DO CRÉDITO EXTRAORDINARIO CE 2-2022 (EXPTE.244/2022)
OUTRAS ENTIDADES —  — Consorcio para a Xestión do Ciclo Urbano da Auga do Louro (Presupostos e cadros de persoal, 25/10/2022)

O Comité Directivo do Consorcio para a Xestión do Ciclo Urbano da Auga do Louro, reunido en sesión extraordinaria o día 29 de agosto de 2022, prestou a súa aprobación inicial ao expediente de modificación orzamentaria mediante crédito extraordinario co código CE 02-2022 (expediente 244/2022), para saneamento en Madorras-Mosende, por importe de 445.000,00 €, financiado con cargo ao remanente líquido de tesourería para gastos xerais resultante da liquidación orzamentaria do exercicio económico 2021. De conformidade co establecido nos artigos 169 do RDL 2/2004, de 5 de marzo polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do RD 500/1990, de 20 de abril, o citado expediente expúxose ao público durante un prazo de quince días hábiles, contados a partir do seguinte ao da publicación do anuncio no Boletín Oficial da Provincia de Pontevedra (BOPPO nº 176 do 14.09.2022) sen que, durante dito prazo, se presentaran alegacións, reclamacións nin suxestións, polo que a modificación orzamentaria enténdese definitivamente aprobada. En cumprimento da lexislación citada, procédese a publicar o resumo por capítulos do orzamento: Contra o acordo de aprobación definitiva poderá interpoñerse recurso contencioso-administrativo na forma e prazos establecidos polas normas reguladoras da xurisdición contencioso-administrativa, segundo o disposto nos artigos 23 e 38.3 do RD 500/1990. Documento asinado dixitalmente polo Presidente, Manuel Alejandro Lorenzo Alonso, co código de identificación de sinatura electrónica, na data expresada na marxe.
CORRECCIÓN DE ERROS NA OFERTA DE EMPREGO PÚBLICO PARA A ESTABILIZACIÓN DO EMPREGO TEMPORAL NO CONCELLO DA ESTRADA
ADMINISTRACIÓN LOCAL — Municipal — Estrada, A (Oferta de emprego público, 28/10/2022)

Expediente núm.: 2768/2022 Departamento: Persoal Por Resolución de Alcaldía nº 2022- 1577 de 20 de outubro de 2022 aprobouse a seguinte corrección de erros materiais da oferta de emprego público extraordinaria de estabilización do emprego temporal do Concello da Estrada, ao abeiro da Lei 20/2021, do 28 de decembro, de medidas urxentes para a redución da temporalidade no emprego público, publicada no BOPPO nº 103 de 31 de maio de 2022 e DOG nº 105 do 02 de xuño de 2022 no relativo ás prazas de profesor de conservatorio, quedando do seguinte xeito: A Estrada, 20 de outubro de 2022.—O ALCALDE. DOCUMENTO ASINADO DIXITALMENTE Á MARXE
CONVOCATORIA PÚBLICA PARA A PROVISIÓN DO CARGO DE XUÍZ DE PAZ TITULAR DO XULGADO DE PAZ DE CERDEDO-COTOBADE
ADMINISTRACIÓN LOCAL — Municipal — Cerdedo - Cotobade (Convocatorias Xuíz de Paz, 05/04/2022)

De acordo co establecido na Lei 6/1985 orgánica do poder xudicial do 1 de xullo, anunciase a convocatoria pública para a provisión do cargo de xuíz de paz titular do Xulgado de Paz de Cerdedo-Cotobade. Os interesados dispoñen dun prazo de vinte días naturais contados partir do día seguinte á publicación da convocatoria no Boletín Oficial de Pontevedra para dirixir escrito dirixido á Presidencia solicitando a participación no proceso. Ás solicitudes poderán presentarse nos Rexistros Xerais do Concello (A Chan nº 11 Carballedo – Praza do Concello 1 Cerdedo). Horario: 9 a 14 horas de luns a venres; mediante presentación telemática a través da sede electrónica da entidade http://concellodecerdedocotobade.sedelectronica. gal. ou en calquera dos lugares establecidos no artigo en 16.4 da Lei 39/2015 do 1 de outubro de procedemento administrativo común das Administracións Públicas As condicións legais esixibles son as que a continuación se detallan: 1. Ser español.2. Maior de idade.3. Non estar incurso en ningunha das causas de incapacidade ou de incompatibilidade previstas para o desempeño das funcións xudiciais, a excepción do exercicio de actividades profesionais ou mercantís. A documentación a presentar xunto coa solicitude de participación é a seguinte: 1. Fotocopia do NIF.2. Certificación expedida polo Rexistro Central de Penados e Rebeldes (ou, no seu caso, xustificante da súa solicitude) 3. Certificado médico acreditativo da aptitude para o exercicio das funcións do cargo.4. No seu caso, xustificación dos méritos alegados. O modelo de solicitude e a relación de documentación necesaria para concorrer ao proceso están a disposición dos interesados/as na Secretaría e na sede electrónica da entidade http://concellodecerdedocotobade.sedelectronica. gal. O que se publica para xeral coñecemento. Cerdedo-Cotobade, 31 de marzo de 2022 (Asinado dixitalmente á marxe) O alcalde Jorge Cubela López
OFERTA DE EMPREGO PÚBLICO ORDINARIA CORRESPONDENTE O EXERCICIO 2022. OEPE 2022 PERSOAL FUNCIONARIO, ESCALA ADMINISTRACIÓN ESPECIAL, SUBESCALA SERVIZOS ESPECIAIS, ESCALA BÁSICA, POLICÍA LOCAL
ADMINISTRACIÓN LOCAL — Municipal — Sanxenxo (Oferta de emprego público, 20/10/2022)

PROVINCIA: PONTEVEDRA CORPORACIÓN: CONCELLO DE SANXENXO. NÚMERO DE CÓDIGO TERRITORIAL: 36051. Oferta de Emprego Público ordinaria correspondente o exercicio de 2022 – Expediente 1559/2022. o alcalde-presidente, (Asinado na data certificada ao pé) Telmo Martín González.
EXPOSICIÓN PÚBLICA IAE EXERCICIO 2022
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 20/06/2022)

De conformidade co artigo 90 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, a matrícula do Imposto sobre Actividades Económicas do exercicio do 2022 exponse ao público, durante 15 dias naturais dende o dia seguinte ó da publicación do presente anuncio no CONCELLO DE FORCAREI. Contra os actos de inclusión dun suxeito na matrícula, así como a súa exclusión ou alteración de calquera dos datos que deben constar na mesma, os interesados poderán interpor no prazo dun mes a contar desde o seguinte o do remate do período de exposición pública, recurso de reposición perante o órgano da Administración Tributaria do Estado competente ou reclamación económica-administrativa ante o Tribunal Económico-Administrativo Rexional de Galicia no mesmo prazo, sen que poidan interpoñerse simultaneamente ámbolos recursos (art.91 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais e art.4 do Real Decreto 243/1995, de 17 de febreiro). A Tesoureira.-
APROBACIÓN INICIAL E EXPOSICIÓN PÚBLICA DA MODIFICACIÓN DA LISTAXE DAS SUBVENCIÓNS NOMINATIVAS DO ORZAMENTO DE 2018 PRORROGADO PARA O 2022.
ADMINISTRACIÓN LOCAL — Municipal — Porriño, O (Presupostos e cadros de persoal, 10/03/2022)

O Pleno do Concello do Porriño, reunido na sesión ordinaria do día 23 de febreiro de 2022, aprobou inicialmente a modificación da listaxe das subvencións nominativas do orzamento de 2018 prorrogado para o 2022, mediante a inclusión de novos beneficiarios e o incremento do importe consignado a favor da Asociación Cultural Arela, organizadora do Festival de Curtametraxes de Cans (expediente 894/2022), por importe total de 65.000,00 €, para o cal se tramitaron os expedientes de crédito extraordinario CE 03-2022 e de suplemento de crédito SC 01-2022. De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición das persoas interesadas na sede electrónica deste concello: De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOPPO, sendo este acordo executivo a partir dese momento. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación da modificación ao citado órgano. Documento asinado dixitalmente polo alcalde-presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
ANUNCIO APROBACIÓN PROVISIONAL ORDENANZAS DE PRESTACIÓNS PÚBLICAS PATRIMONIAIS NON TRIBUTARIAS SERVIZOS DO CICLO DA AUGA
ADMINISTRACIÓN LOCAL — Municipal — Lalín (Ordenanzas e Regulamentos, 24/01/2022)

O Pleno da Corporación do Concello de Lalín, en sesión celebrada o día 30 de decembro de 2021, aprobou con carácter provisional o seguinte expediente de aprobación de Ordenanzas reguladoras das prestacións públicas patrimoniais non tributarias vinculadas a novo contrato do ciclo da auga: Expediente 4765/2020. En cumprimento do disposto nos apartados 1 e 2 do artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, os citados acordos provisionais exporanse ó público no taboleiro de anuncios do Concello, estando a disposición dos interesados o expediente elevado ó Pleno no departamento de Tesourería do Concello durante trinta días hábiles, durante os cales poderán examinar o expediente e presentar as reclamacións que estimen oportunas. O prazo de trinta días comezará a contar dende o día seguinte ó da publicación deste anuncio no Boletín Oficial da Provincia. No caso de que non se presentaran reclamacións no prazo indicado, de conformidade co apartado 3 do artigo 17 do RD Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, entenderanse definitivamente adoptados os acordos, sen necesidade de acordo plenario. Lalín, 14 de xaneiro de 2022. A Concelleira delegada de Facenda Paz Pérez Asorey DOCUMENTO ASINADO DIXITALMENTE
DECRETO 2022-0922, DELEGACIÓN NA CONCELLEIRA FÁTIMA ABAL ROMA PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Cambados (Outros documentos, notificacións e informacións públicas, 02/08/2022)

Matrimonio civil – Delegación en concelleira Debendo celebrarse voda civil, o día 21 de xullo, ás 10’30 horas, polos contraentes F. E. R. (DNI núm.35578374L) e XIAOQUN MARC ALBERT PELLEJERO CARDEN.(DNI núm.77012855T), e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo a atribución da Alcaldía de dispoñer delegacións especiais para cometidos específicos en calquera Concelleiro, anque non pertenza á Xunta de Goberno Local, é polo que, en base ó exposto, pola presente teño a ben, 1º.- Delegar na Concelleira da Corporación de Cambados, Dona CARMEN AMAYA BRENDA GONZALEZ GALLEGO NIASSE, para que o día 21 de xullo do ano 2.022, actúe, por delegación desta Alcaldía, na voda civil a celebrar nesta Casa Consistorial, ás 10’30 horas, entre os contraentes TOMAS ARTURO SAUQUILLO AVIA. (DNI núm.35578374L) e J. G. C.(DNI núm.77012855T); e, 2º.- Que da presente Resolución se dea conta á Sra. Concelleira-Delegada e aos contraentes, para o seu coñecemento e oportunos efectos, remitíndose asi mesmo copia da presente Resolución, xunto co testemuño da realización da voda ó Sr. Xuiz-Encargado do Rexistro Civil de Cambados, para o seu coñecemento e efectos procedentes.3º.- A presente resolución terá efectos dende o momento da súa sinatura, sen prexuízo da súa publicación no BOPPO. Documento asinado electrónicamente.
APROBACIÓN INICIAL DA MODIFICACIÓN DO CADRO DE PERSOAL
ADMINISTRACIÓN LOCAL — Municipal — Cambados (Presupostos e cadros de persoal, 08/04/2022)

En cumprimento do disposto no artigo 169 do Real Decreto Lexislativo 2/2004 do 5 de marzo polo que se aproba o texto refundido da Lei Reguladora das Facendas Locais exponse a citada modificación ao público por un período de 15 días contados a partir do seguinte á publicación do presente anuncio no BOP e na taboleiro de edictos da sede electrónica da entidade (https://cambados.sedelectronica. gal), durante os cales os interesados poderán examinala e presentar reclamacións ante o Pleno. A citada modificación considerarase definitivamente aprobada se durante o citado prazo non se houbesen presentado reclamacións e, en caso contrario, o Pleno dispoñerá de prazo dun mes para resolvelas. Cambados (Asinado dixitalmente) O Alcalde Samuel Lago Ozón